שיחה:שי סיני וילוז'ני

message: אני חושב שהיה זה חברנו "Lostam" שהתבטא בעבר כי הרף אצלנו לגבי שחקנים נמוך למדי (ואם לא הוא כתב זאת, אזי היה זה עורך ותיק אחר, וגם אני מחזיק באותה דעה). עם זאת, האם יש מקום בוויקיפדיה לערך אודות כל שחקן? אני עצמי תושב מה שנקרא "הפריפרייה" ומבקר בגליל המערבי לפחות פעם-פעמיים בשבוע, כך שלא ניתן לחשוד בי שאני בעד קידום של שחקנים רק מאיזור ת"א. עם זאת, האם יש מקום באנציקלופדיה (בכל זאת, אנציקלופדיה) לערך אודות שחקן ששיחק רק בתיאטרון  שאינו רפטוארי ולמעשה, נוטל חלק בהצגות של קבוצות קטנות בלבד? (פספסתי משהו?) אני אפילו לא בטוח שזה זוכה להגדרה "פרינג'"... גם לגבי עשייתו המוזיקלית, היא ללא ספק חשובה, אבל גם כשאני בטוח שהוא חשוב לאנשים עמם הוא פועל, האם הוא עונה לקריטריונים שפירטנו לגבי חשיבות אנציקלופדית? מסופקני. מה דעתכם? Ldorfman • שיחה 12:58, 6 בפברואר 2019 (IST)
replies: text: לדעתי קיימת חשיבות לשחקן שהשתתף ב-22 הצגות תיאטרון, גם אם לא מדובר בהבימה. Amiro • שיחה 12:59, 6 בפברואר 2019 (IST)
replies: text: :אני מסכים שלא חייבים לשחק בתיאטרון הלאומי כדי שתוגדר חשיבותו האנציקלופדית של שחקן, אבל פה לא מוזכר תיאטרון רפרטואי כלשהו. אנא בחן את רשימת המקומות בהם פעל. Ldorfman • שיחה 13:05, 6 בפברואר 2019 (IST)
replies: text: ::מספר הצגות זה חשוב, אבל חשוב מזה באיזה תיאטרון. מישהו יכול גם להשתתף ב-100 הצגות, אבל בתיאטרון חובבים. האם יעלה על הדעת שהוא יקבל ערך? הרף אצלנו לגבי שחקנים הוא אכן נמוך, אבל אני מסכים עם דורפמן שלא כל שחקן זכאי לערך. לדעתי נכון להיום וילוז'ני עדיין לא עובר את הרף. Lostam - שיחה 13:22, 6 בפברואר 2019 (IST)
replies: text: :::שחקן פורה, אך עדיין חובב. לא עובר רף חשיבות בעיני. GHA - שיחה 23:27, 6 בפברואר 2019 (IST)
replies: text: ::::חיבותו כערך אנציקלופדי מורידה לרף תחתון את החשיבות הכללית שעדיין יש לה איזשהו מעמד בויקיפדיה  הלל יערי • שיחה • ב' באדר א' ה'תשע"ט • 11:56, 7 בפברואר 2019 (IST)
replies: text: :::::מכובדיי, אטעים ברשותכם שאמנם אמת הדבר שאף תיאטרון רפרטוארי לא שכר את שירותיי כשחקן, אך במטותא מכבודכם: שחקנים רבים בני גילי במהלך ההיסטוריה הטביעו את חותמם כשחקנים שהיו חובבים על פי הקריטריונים שלכם, רבותיי. לא זו בלבד, אלא שחלקם היו שחקנים, רחמנא ליצלן, עוד בטרם היות תיאטרון רפרטוארי. זאת ועוד: כבר אמר אייזק ניוטון: "אם הרחקתי לראות, הרי זה משום שעמדתי על כתפיהם של ענקים", ולראייה גם קונסטנטין סטניסלבסקי הדגול, גדול מורי המשחק של זמננו היה עד גיל 33  שחקן חובב. כמותו גם רוב דור המייסדים של הבימה. כמותם גם פיטר קויוטי, מייסד ה-SAN FRANCISCO MIME TROUPE. הרשימה ארוכה. אם לא התדפקתי על דלתות התיאטרון הרפרטוארי אין זה משום חוסר בטחון עצמי או דלות כשרון- זה מכיוון שבחרתי במודע לפעול בתוך הקהילה, בתוך הפריפריה, לאתגר את עצמי גם בהיעדר משאבים, להוכיח שאפשר ליצור איכות, ליצור הצגות רבות ערך וחשיבות לקהלן, כמו הצגות תיאטרון פורום שכמותן ניתן ליצור רק -מחוץ- לתיאטרון ממוסד והצגות תיאטרון שירה שהוא ז'אנר שאינו קיים כלל בתיאטרון הרפרטוארי בארצנו. אבל עד כאן - שנאמר, "יהללך זר ולא פיך". אתם מוזמנים לצפות בקטעי משחק ובשואוריל שלי ולראות האם נשאתי חן אם לאו. ועוד דבר - אודה לכם באם תבחנו את העשייה שלי לא רק כשחקן (אהיה כאשר אהיה) - אל נא תקל בעיניכם העשייה המוסיקלית שלי, שכללה גם הלחנה ועריכה מוסיקלית להצגה הזוכה "עדות מהזמן שאחרי" בתיאטרונטו 2017, כתיבת מוסיקה להצגה שעלתה גם בצוותא ת"א, מעורבותי בהרכבים מוסיקליים רבים או את עובדת היותי קריין מוסמך שבאמתחתו עשרות כותרי ספרים. ימים יגידו אם תבחרו לבחון את הקריטריונים לרלבנטיות אנציקלופדית לא רק על פי מדד השובע של אמן ועל יסוד קירבתו למרכז הארץ ולחוגי הברנז'ה אלא גם על יסוד תרומתו האמנותית לאקלים התרבותי בסביבתו, מידת מעורבותו החברתית וגובהו של הרף האמנותי שהציב לעצמו.  Mamushkin • ב' באדר א' ה'תשע"ט • 23:48, 7 בפברואר 2019 (IST) Mamushkin - שיחה 23:53, 7 בפברואר 2019 (IST)
replies: text: ::::::כל שציינת כאן מתואר באופן ברור בערך והייתה התייחסות לדברים בתחילת הדיון הנוכחי. העניין הוא שלא ניתן לכלול באנציקלופדיה את כל האישים הפועלים בתחום מסויים ולכן, יצרנו קווים מנחים לערכים אישים. בעצם אי-קיומו של ערך אודות אדם מסויים, אין פירוש הדבר שעשייתו אינו חשובה או אינו מוצלחת. באותה עת, ערך בוויקיפדיה לא אמור להוות פרסומת, או כלי לשיווק-עצמי עבור נשוא הערך. כל אלה שיקולים שמנחים אותנו כעורכים. כרגע, נראה שיש תמימות דעים בינינו, אולם בהחלט יתכן שבעתיד תמונת המצב תשתנה - אם נחליט שיש לשנות את הקריטריונים או בהתאם לפעילות עתידית שלך. המשך ביצירתך המבורכת, שניכר שנעשית מתוך אידיאולוגיה ברורה, ושא ברכה בעמלך. Ldorfman • שיחה 03:31, 8 בפברואר 2019 (IST)
replies: text: ::::::: ככל שבתום שבעת הימים, אהיה בעל זכות ההצבעה היחיד התומך בחשיבות - אסיר תמיכתי. Amiro • שיחה 07:37, 10 בפברואר 2019 (IST)
replies: text: :::::::: על אף הסימפטיה הרבה שאני חש עבור השחקן, מסכים עם מי שאמרו לפני והתנסחו יפה ונאה - הוא עדיין לא בעל הרפרטואר העשיר שנדרש בכדי לזכות בערך ויקיפדי. CalcifyWeaver - שיחה 12:27, 12 בפברואר 2019 (IST)
thread_title:  חשיבותו האנציקלופדית של הערך אינה מובהרת בו